**Listă documentelor care se depun de către proprietarii care au primit somație**

**în conformitate cu Procedura cadru privind Supraimpozitarea**

Proprietarii au obligația să transmită la Municipiul Timișoara documentele justificative din care rezultă că s-a conformat măsurilor impuse prin somație după cum urmează:

- în cazul intervențiilor efectuate în baza autorizației de construire;

* declarație scrisă
* copie autorizație de construire;
* copie aviz al Ministerului Culturii, respectiv al serviciilor deconcentrate ale acestuia, în cazul clădirilor clasate sau aflate în zona de protecție;
* copie proces verbal de recepție la terminarea lucrărilor, întocmit în conformitate cu H.G. nr. 343/2017 pentru modificarea HG nr. 273/1994 privind aprobarea Regulamentului de recepție a lucrărilor de construcții și instalații aferente acestora.

- în cazul intervențiilor efectuate fără autorizație de construire, în conformitate cu Legea nr. 50/1991, art. 11;

* o declarație scrisă
* copie după numărul de înregistrare a înștiințării depuse la Primăria Municipiului Timișoara;
* copie acord scris al Direcției Județene pentru Cultură Timiș, conform art. 11,alin. (4) al Legii nr. 50/1991, după caz;
* material fotografic, care atestă îndeplinirea măsurilor impuse prin somație.

Pentru a se încadra la excepții de la aplicarea supraimpozitării proprietarul/proprietarii vor depune:

* în cazul intervențiilor efectuate în baza autorizației de construire;
* autorizație de construire/desființare valabilă pentru acestea, în vederea construirii/renovării/demolării/amenajării terenului
* dovada că au anunțat începerea lucrărilor la Inspectoratul de Stat în Construcții
* dovada că au anunțat inceperea lucrărilor la autoritatea publică locală;
* în cazul intervențiilor efectuate fără autorizație de construire, în conformitate cu Legea nr. 50/1991, art. 11
* acordul scris al Municipiului Timișoara și, după caz, al Direcției Județene pentru Cultură Timiș, care conține condițiile și termenele de executare ale lucrărilor care nu necesită autorizație de construire, conform art. 11, alin. (2) și alin. (4) din Legea nr. 50/1991 privind autorizarea executării lucrărilor de construcții republicată
* declarații pe proprie răspundere prin care fac dovada începerii lucrărilor.

Proprietarii au obligația să înceapă efectuarea lucrărilor de întreținere/îngrijire/remediere necesare până în prima zi lucrătoare a lunii noiembrie a anului de referință.